(૧૮) આપણા સમયના ભારતખ્યાત ભજનિકો : છેલ્લા વીસેક વર્ષના ગાળામાં જે ભજનિકોએ જ્યાં જ્યાં ગુજરાતી પ્રજા વસે છે ત્યાં ત્યાં ભજન પ્રેમીઓમાં વિશાળ લોકચાહના પ્રાપ્ત કરી હોય તેવાં નામો જોઈએ તો નિરંજન પંડયા‚ કરસન સાગઠિયા અને હેમંત ચૌહાણના નામો ગણાવી શકાય. આ સિવાય ગામડે ગામડે નાના મોટા અનેક ભજનિકો ભજન ગાયકો ભક્તિસંગીતના કલાકારો નજરે ચડે પરંતુ ખૂબ જ ખ્યાતિ પામેલી કલાકારોના જીવન વિશે પણ પ્રમાણભૂત માહિતી આપનારી નોંધ યાદી આપણને પ્રાપ્ત થતી નથી તો આવા છૂપાં રત્નો વિશેની જાણકારી મેળવવા તો એક ખાસ સંશોધન યોજના બનાવવી જોઈએ.